PATVIRTINTA

 Druskininkų savivaldybės

 visuomenės sveikatos biuro

 direktoriaus 2024 m. gruodžio 27 d.

 įsakymu Nr.V1-32

**PRANEŠIMŲ APIE GALIMUS KORUPCIJOS ATVEJUS DRUSKININKŲ SAVIVALDYBĖS VISUOMENĖS SVEIKATOS BIURE
NAGRINĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Pranešimų apie galimus korupcijos ir/ar sukčiavimo atvejus (toliau – pranešimai) Druskininkų savivaldybės visuomenės sveikatos biure (toliau – Biure) nagrinėjimo tvarkos aprašas (toliau – Aprašas) reglamentuoja fizinių ir juridinių asmenų pranešimų pateikimo, nagrinėjimo tvarką, pranešimų formos ir turinio reikalavimus bei pranešimų saugojimą.
2. Apraše vartojamos sąvokos atitinka sąvokas, kurios apibrėžtos Lietuvos Respublikos korupcijos prevencijos įstatyme, Lietuvos Respublikos baudžiamajame kodekse ir Prašymų ir skundų nagrinėjimo ir asmenų aptarnavimo viešojo administravimo subjektuose taisyklėse, patvirtintose Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl prašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“.
3. Aprašas parengtas vadovaujantis Lietuvos Respublikos korupcijos prevencijos įstatymu, Lietuvos Respublikos Vyriausybės 2007 m. rugpjūčio 22 d. nutarimu Nr.875 „Dėl prašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“ ir Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“.

**II SKYRIUS**

**PRANEŠIMŲ PATEIKIMO TVARKA IR REIKALAVIMAI PATEIKIAMAM PRANEŠIMUI**

1. Biurui pranešimai gali būti teikiami:

4.1. tiesiogiai asmeniui atvykus į Biurą (adresu M. K. Čiurlionio g. 80, LT-66161 Druskininkai) ir pateikus pranešimą raštu asmeniui, atsakingam už Biuro gaunamų dokumentų priėmimą ir registravimą;

4.2. atsiuntus pranešimą paštu (adresu M. K. Čiurlionio g. 80, LT-66161 Druskininkai) arba elektroniniu paštu admin@druskininkuvsb.lt arba darbuotojai, atsakingai už korupcijos prevencijos ir kontrolės vykdymą visuomenės sveikatos specialistei, vykdančiai visuomenės sveikatos stebėseną Sandrai Naujalei, sandra.naujale@druskininkuvsb.lt.

1. Pranešimai taip pat gali būti teikiami Specialiųjų tyrimų tarnybai karštosios linijos tel. Nr. +3705 266 3333, el. paštu pranesk@stt.lt.
2. Pranešimas turi būti aiškus, suprantamas, pasirašytas (jei tai nėra anoniminis pranešimas). Pranešime turi būti kuo detaliau nurodytas pažeidimas ir aplinkybės, nurodant jo pažeidimo vietą, laiką, kitą reikšmingą informaciją apie pažeidėją, taip pat pridedami pažeidimą pagrindžiantys dokumentai ar kiti įrodymai.
3. Gali būti teikiami anonimiški pranešimai. Jie saugomi Aprašo 13 punkte nustatyta tvarka.

**III SKYRIUS**

**PRANEŠIMŲ NAGRINĖJIMO IR SAUGOJIMO TVARKA**

1. Nagrinėjami tie pranešimai, kurie susiję su Biuro veiklos sritimi.
2. Už korupcijos prevenciją atsakingas asmuo, gavęs pranešimą, jį užregistruota ir pateikia Biuro direktoriui, kuris organizuoja pranešimo nagrinėjimą.
3. Biuro direktorius, gavęs pranešimą, įvertinęs pranešimo turinį, įsakymu skiria darbuotoją ar darbuotojų grupę, atsakingus už konkretaus pranešimo išnagrinėjimą.

10.1. Draudžiama pavesti nagrinėti pranešimą darbuotojui, kurio veiksmai/neveikimas skundžiami.

10.2. Biuras užtikrina asmens, kuris pranešė apie korupcinio pobūdžio nusikalstamą veiką, duomenų konfidencialumą ar anonimiškumą teisės aktų nustatyta tvarka.

10.3. Darbuotojas, kurio veiksmai/neveikimas skundžiami, nedalyvauja sprendimo priėmimo procese.

10.4. Paskirtas darbuotojas ar darbuotojų grupė, išnagrinėję pranešimą, informuoja Biuro direktorių apie pranešimo nagrinėjimo rezultatus.

1. Pranešėjas, nurodęs savo asmens duomenis (vardas, pavardė, telefono numeris, el. pašto ar kitas adresas), per 20 darbo dienų informuojamas apie pateiktos informacijos patikrinimo rezultatus ir, prireikus, apie pradėtas taikyti priemones siekiant sumažinti korupcijos ir sukčiavimo pasireiškimo tikimybę.
2. Pranešimo nagrinėjimo metu nustačius, kad gali būti nusikalstamos veikos požymių, informacija perduodama teisėsaugos institucijoms.
3. Pranešimas ir su pranešimo nagrinėjimu susijusi dokumentacija saugoma Personalo skyriuje, kurio vadovas turi užtikrinti, kad šie dokumentai nebūtų prieinami darbuotojams, kurių veiksmai/neveikimas buvo skundžiami, taip pat kitiems darbuotojams, kuriems ši informacija arba dokumentai nėra reikalingi jų darbui atlikti.

**IV SKYRIUS**

**BAIGIAMOSIOS NUOSTATOS**

1. Darbuotojams, pažeidusiems šį Aprašą, gali būti fiksuojamas darbo pareigų pažeidimas.
2. Lietuvos Respublikos įstatymai draudžia šmeižti ar melagingai kaltinti kitą asmenį nusikaltimo padarymu. Už tokius veiksmus numatyta baudžiamoji atsakomybė.
3. Aprašas skelbiamas internetiniame puslapyje www.druskininkuvsb.lt/apie-mus-korupcijos-prevencija/.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_